
న్యూఢిల్లీ : హిందువులకు ఉన్నట్లుగానే ముస్లింలకు కూడా ప్రత్యేక కుటుంబ చట్టాలను రూపొందించాలని భారతీయ ముస్లిం మహిళా ఆందోళన్ డిమాండ్ చేస్తోంది. వెంట వెంటనే మూడుసార్లు తలాక్ అని చెప్పి వివాహ బంధాన్ని తెంచుకోవడం నేరంగా పరిగణిస్తూ చట్టాన్ని రూపొందించేందుకు జరుగుతున్న ప్రయత్నాలను స్వాగతించింది. అదే సమయంలో నిఖా హలాలా, బహుభార్యత్వం, వివాహ వయసు, పిల్లల కస్టడీ వంటి సమస్యలను పట్టించుకోవడం లేదని ప్రభుత్వంపై విమర్శలు గుప్పించింది.భార్యకు విడాకులిచ్చేందుకు భర్త ట్రిపుల్ తలాక్ను వెంటవెంటనే చెప్పడాన్ని ఆగస్టు 22న సుప్రీంకోర్టు రద్దు చేసింది. ఆరు నెలల్లోగా దీనికి అనుగుణంగా చట్టాన్ని ఆమోదించాలని ప్రభుత్వానికి తెలిపింది. దీనికి సంబంధించిన బిల్లును వచ్చే నెలలో జరిగే పార్లమెంటు శీతాకాల సమావేశాల్లో ప్రవేశపెట్టే అవకాశం ఉందని తెలుస్తోంది.భారతీయ ముస్లిం మహిళా ఆందోళన్ విడుదల చేసిన ప్రకటనలో సుప్రీంకోర్టు ట్రిపుల్ తలాక్ను రద్దు చేసినప్పటికీ, ఈ ఆచారం కొనసాగుతోందని ఆరోపించింది. ఖురాన్, రాజ్యాంగ సూత్రాలకు అనుగుణంగా ముస్లిం ఫ్యామిలీ లాను తీసుకొస్తే దీనికి పరిష్కారం లభిస్తుందని తెలిపింది.

newdhilly : hinduvulaku unnatlugaane muslimlaku kuudaa pratyeka kutumba chattaalanu roopondinchaalani bhaarateeya muslim mahila aandolan demand chestondi. venta ventane moodusaarlu talak ani cheppi vivaha bandhaanni tenchukovadam neramgaa pariganistuu chattaanni roopondinchenduku jarugutunna prayatnaalanu swaagatinchindi. adhe samayamlo nikha halala, bahubhaaryatvam, vivaha vayasu, pillala custady vanti samasyalanu pattinchukovadam ledani prabhutvampai vimarsalu guppinchindi.bhaaryaku vidaakulichenduku bharta triple talaaknu ventaventane cheppadaanni aagastu 22na supreenkortu raddu chesindi. aaru nelallogaa deeniki anugunamgaa chattaanni aamodinchaalani prabhutvaaniki telipindi. deeniki sambandhinchina billunu vache nelalo jarige paarlamentu sheethaakaala samavesallo pravesapette avakaasam undani telustondi.bhaarateeya muslim mahila aandolan vidudala chesina prakatanalo supreenkortu triple talaaknu raddu chesinappatiki, ee aachaaram konasagutondani aaropinchindi. khuran, raajyaamga suutraalaku anugunamgaa muslim famili laanu teesukoste deeniki parishkaaram labhistundani telipindi.